Subeer markii uu Salma isla soo taagay, wuxuu ka codsaday inay guriga u raacdo oo ay qolkiisa wax isku waydiiyaan balse way diiday inay guriga u raacdo oo ay qolkiisa wax isku waydiiyaan ka dibna waxay si deg deg ah ugu soo qadintay ujeedadii ay u socotay, iyadoo uga warantay arrintii ku soo korodhay iyo sidii ay wax u dhaceen iyo halka ay xaajo marayso, isla markaana waxay Salma hadalkeeda ku soo khatintay inay arrintu marayso meel aanay waxba ka qaban karrin, waayo kama hadhi karto hooyadeed oo dhulyaal ah oo aan cid iyo ciirsi kale lahayn, umana badheedhi karto inkaarta labadeeda waalid ee aan iyada mooyee ubad kale ifka u joogin.
